Paramimeciton

Paramimeciton er en slekt av biller som hører til familien kortvinger.

Utseende 
Disse billene etterligner maurene de lever sammen med. Denne gruppen er gjerne svært maurlignende, ved at midtkroppen (thorax) er ganske liten, beine lange og tynne, bakkroppen pæreformet, og antennene har et langt, kølleformet innerste ledd slik at de ligne maurenes knebøyde antenner. Også hodet er påfallende maurlignende. Disse artene er brunrøde på farge, og skiller seg fra maurene de etterligner ved å være mye lysere.

Levevis 
Artene lever sammen med maur i slekten Labidus.

Utbredelse 
Gruppen er utbredt i den neotropiske økosonen (Costa Rica og Ecuador).

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae
 Stammen Mimecitini Wasmann, 1917 
 Understammen Mimecitina
 Slekten Paramimeciton Reichensperger, 1935
 Paramimeciton coeci (Reichensperger, 1935)
 Paramimeciton rettenmeyeri Jacobson & Kistner, 1991

Referanser

Eksterne lenker 
 

Småkortvinger
Biller formelt beskrevet i 1935